- Lisainfo
Kodanikupäev
Neljapäeval, 30.novembril, tähistasime koolis kodanikupäeva.
6. klass esines lühikese tutvustusega "Kes on hea kodanik?"
Oma raamatut "TERVIKLIK TAIPAMISTE RAAMAT" käis tutvustamas Laupa kooli vilistlane Tarvo Tobbi.
Külas käis maksu-ja tolliametist Jaan Krinal ja koerajuht Arlek Elviste koos oma tubakakoera Heraga.
Räägiti miks me maksame maksusid, milliseid hüvesid me selle raha eest saame ja millal hakkame maksusid maksma. Tutvustati tollitööd ja mida peaks tähele panema välismaa reisilt koju saabudes.
Koerajuht rääkis teenistuskoerte tööst ja näitas koos Heraga kuidas avastatakse suured tubakakogused.
Külalised aitas leida ja organiseeris meile hoolekogu liige Marek Põllu.
Koolipere tänab kõiki külalisi ja saadab pikad paid oma erilisele lemmikule tubakakoer Herale.
- Lisainfo
EMLS poiste lauluvõistlus Roosna- Allikul
21.novembril toimus Roosna- Alliku mõisas poiste laulupäev, millest võtsid osa 4.klassi poisid Martin Lepik ja Franz Piirmets õpetaja Virve Kaljula juhatusel. Franz tuli tagasi III koha diplomiga. Kiitus tegijatele!
- Lisainfo
Kutseoskusi tutvustasid vilistlased
22. novembril väisas üle-euroopalise kutseoskuste nädala raames meie kooli Järvamaa kutsehariduskeskuse (JKHK) esindus. Tutvustati oma kooli, seal õpitavaid erialasid, küpsiseid jagasid kodumajanduse eriala õpilased.
Tore oli see, et JKHK esindajateks olid meie kooli endised õpilased Tamara Eelrand ja Triin Tollimägi.
- Lisainfo
Eelkooli tulijad käisid koolimajaga tutvumas
Koolimajaga käisid tutvumas saabuval sügisel kooliteed alustavad koolieelikud ühes oma vanematega. Alustuseks andsid algklasside õpilased meeleoluka kontserdi, seejärel istuti küpsise- ja morsilauda koolielust kõnelema. Õpetaja Ülle Kaarus oli kutsunud peatselt saabuva aastavahetuse meeleolu looma Laupa kooli vilistlase, martsipanimeistri Sirje Põllumäe.
Eelkool alustab meie majas 2018. aasta märtsis. Infot kooli ja sügisel alustava 1. klassi kohta saab aga igal ajal tel. 5037849.
- Lisainfo
Millist häält teeb porgand?
Tänu HITSA (Hariduse Infotehnoloogia Sihtasutus) rahatoele ja haridus- ning teadusministeeriumi poolt huvihariduse ja huvitegevuse arendamiseks eraldatud täiendavate vahendite oleme paari viimase aasta jooksul saanud koolile muretseda mitmesuguseid IT vahendeid, sealhulgas robootikaga tegelemiseks vajalikke seadmeid.
BlueBot´ide, mBot´ide jt. kõrval saime hiljuti koolile paar Makey Makey komplekti. Algklasside robootika ringi juhendav Joosep Laagemann 7. klassist demonstreerib, millist häält teeb porgand, kui see ühendada Makey Makey seadme abil arvutiga.